Unionin tuomioistuimen tuomio (seitsemäs jaosto) 9.2.2023 – Finanzamt X (Hevostallin omistajan suoritukset)
(asia C-713/21)(1)
(Ennakkoratkaisupyyntö – Yhteinen arvonlisäverojärjestelmä (ALV) – Direktiivi 2006/112/EY – 2 artiklan 1 kohdan c alakohta – Vastikkeellisen palvelujen suorituksen käsite – Yksi ainoa suoritus, joka muodostuu hevosten majoittamisesta ja valmentamisesta sekä niiden osallistumisesta kilpailuihin – Korvauksen maksaminen luovuttamalla 50 prosenttia siitä saatavasta, joka liittyy hevosten kilpailuissa saamista palkinnoista tuleviin voittoihin)
Verolainsäädännön yhdenmukaistaminen – Yhteinen arvonlisäverojärjestelmä – Verolliset liiketoimet – Vastikkeellinen palvelujen suoritus – Käsite – Yksi ainoa suoritus, joka muodostuu hevosten majoittamisesta ja valmentamisesta sekä niiden osallistumisesta kilpailuihin – Korvauksen maksaminen luovuttamalla 50 prosenttia siitä saatavasta, joka liittyy hevosten kilpailuissa saamista palkinnoista tuleviin voittoihin, kuuluu käsitteen alaan
(Neuvoston direktiivin 2006/112 2 artiklan 1 kohdan c alakohta)
(ks. 49–51 ja 54 kohta sekä tuomiolauselma)
Ratkaisu
Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 2 artiklan 1 kohdan c alakohtaa
on tulkittava siten, että
kilpahevosten valmennustallin omistajan yksi ainoa suoritus, joka muodostuu hevosten majoittamisesta ja valmentamisesta ja niiden lähettämisestä osallistumaan kilpailuihin, merkitsee kyseisessä säännöksessä tarkoitettua vastikkeellista palvelujen suoritusta, kun hevosen omistaja maksaa korvauksen tästä suorituksesta luovuttamalla 50 prosenttia saatavasta, joka liittyy niistä palkinnoista saataviin voittoihin, joihin hänellä on oikeus, jos hänen hevosensa voittavat tai sijoittuvat hyvin kilpailussa.
1EUVL C 119, 10.1.2022.